CELEX: 32020R1288
Language: sl
Date: 2020-09-09 00:00:00
Title: Izvedbena uredba Komisije (EU) 2020/1288 z dne 9. septembra 2020 o uvrstitvi določenega blaga v kombinirano nomenklaturo

16.9.2020   
               
               
                  SL
               
               
                  Uradni list Evropske unije
               
               
                  L 302/8
               
            
         IZVEDBENA UREDBA KOMISIJE (EU) 2020/1288
         z dne 9. septembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Odbor za carinski zakonik ni dal mnenja v roku, ki ga je določil njegov predsednik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. septembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek, sestavljen iz brezbarvne tekočine, ki se nahaja v dvomililitrskem vsebniku, in fine krtačke na snemljivem pokrovčku. Krtačka se uporablja za nanašanje tekočine.
                        Izdelek je regenerator za trepalnice in se uporablja za navlažitev in nahranitev trepalnic. Ščiti jih pred krhkostjo in lomljivostjo ter podaljšuje njihovo fazo rasti in s tem njihovo življenjsko dobo.
                        Izdelek vsebuje naslednje glavne sestavine:
                        
                                    —
                                 
                                 
                                    biotin,
                                 
                              
                                    —
                                 
                                 
                                    dekloro dihidroksi difluoro-etilkloprostenolamid,
                                 
                              
                                    —
                                 
                                 
                                    biotinoil tripeptid-1,
                                 
                              
                                    —
                                 
                                 
                                    ekstrakt ognjiča,
                                 
                              
                                    —
                                 
                                 
                                    ekstrakt ginsenga.
                                 
                              Izdelek je pakiran v kartonasti škatli in namenjen prodaji na drobno.
                     
                     
                        3304 99 00
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 3304 in 3304 99 00.
                        Uvrstitev pod tarifno številko 3305 je izključena, saj je izdelek preparat, ki se uporablja za dlake na delu človeškega telesa, ki ni lasišče (glej tudi pojasnjevalno opombo HS k tarifni številki 3305, opomba o izključitvi).
                        Ker izdelek pomaga izboljšati prožnost, vlažnost in sijaj, se šteje za izdelek za lepotenje (glej tudi pojasnjevalne opombe HS k tarifni številki 3304, (A) (3)). Prav tako je uvrstitev pod tarifno številko 3307 kot „drugi parfumerijski, kozmetični ali toaletni preparati, ki niso navedeni in ne zajeti na drugem mestu“, izključena.
                        Izdelek se zato uvrsti pod oznako KN 3304 99 00 kot izdelek za lepotenje.